András Illyés

András ILLYÉS [andrAŝ ijEŝ], laŭ hungarlingve kutima nomordo Illyés András estis hungara pastro, episkopo, preposto, kanoniko, abato.

András Illyés  naskiĝis en 1637 en Transilvanio en Csíkszentgyörgy (nuntempa Ciucsângeorgiu en Rumanio). Li mortis la  1712 en Hungara reĝlando en Nagyszombat (nuntempa Trnava en Slovakio).

 Biografio 
András Illyés frekventis seminarion, kie li doktoriĝis en 1663, poste li plulernis en Romo. Hejmenveninta en 1668 li komence estis simpla pastro. Liaj baldaŭaj ĉefaj postenoj kaj titoloj estis:
 en 1676 kanoniko en Pozsony
 en 1691 preposto en Nagyszeben
 en 1696 kanoniko en Esztergom, samtempe abato
 episkopo de Transilvanio en 1697.
En 1703 li revenis al Nagyszombat, ĉar en Transilvanio la protestantoj havis plimulton, do li ne havis apogon de la popolo.

 Elektitaj publikaĵoj 
 ’’A keresztyeni eletnek peldaja vagy tüköre…’’ (1682), poste plurfoje eldonita
 ’’A Kristus Jesus Elete és tudománya…’’ (1690)
 ’’Novae. Spirituales, ac morales duarum linguarum Cantiunculae...’’ (1696)
 ’’Imádságos Könyv’’ (1709)

 Fontoj 
 hungarlingva biografio
 hungarlingva biografio

Kategorio:Hungaraj pastroj
Kategorio:Hungaraj episkopoj
Kategorio:Hungaraj prepostoj
Kategorio:Hungaraj kanonikoj
Kategorio:Hungaraj abatoj
Kategorio:Katolikaj episkopoj de Transilvanio